The Boyz (kumpulan muzik Korea Selatan)

**The Boyz** () adalah kumpulan lelaki dari Korea Selatan yang dibentuk oleh IST Entertainment (pada mulanya dibentuk secara eksklusif oleh Cre.ker Entertainment sebelum bergabung dengan apa yang dahulunya dikenali sebagai Play M Entertainment) dan diuruskan oleh One Hundred. Terdiri daripada sebelas orang ahli, Sangyeon, Jacob, Younghoon, Hyunjae, Juyeon, Kevin, New, Q, Ju Haknyeon, Sunwoo dan Eric. Kumpulan ini debut pada 6 Disember 2017 dengan album mini pertama mereka *[[The First (EP)|The First]]*. Pada asalnya kumpulan ini memepunyai dua belas orang ahli, bekas ahli Hwall secara rasmi meninggalkan kumpulan ini pada bulan Oktober 2019.

## Sejarah
### Pra debut
Pada 2016 dan awal 2017, beberapa ahli telah muncul di dalam video muzik seniman lain sama ada sebagai kameo atau pelakon utama. Kevin diperkenalkan pertama kali sebagai seorang peserta dalam rancangan realiti *K-pop Star 6*, di mana beliau tersingkir awal. Berikutan itu, beliau berpeluang mengeluarkan runut bunyi untuk drama Saimdang, Light's Diary pada bulan April 2017. Sunwoo menjadi peserta di dalam rancangan *High School Rapper* pada Januari 2017, di mana beliau juga tersingkir awal. Pada Mac 2017, Ju Hak-nyeon menyertai *[[Produce 101 Musim 2|Produce 101 Season 2]]* dan berjaya menduduki tangga ke-19 ketika episod akhir rancangan itu. 

Pada 4 Julai, kumpulan ini pertama kali diumumkan sebagai 'Cre.kerz', melalui media sosial agensi pengurusan mereka dan pada 18 Julai, nama rasmi mereka, 'The Boyz' pula didedahkan. Dari 23 Ogos hingga 11 Oktober, rancangan realiti pertama mereka *Flower Snack* disiarkan, menghasilkan keluaran lagu "I'm Your Boy". Mereka mengadakan pertemuan peminat pertama untuk 1,000 orang peminat pada 28 Oktober.

Pada bulan November, dua belas ahli itu menandatangani kontrak sebagai model eksklusif untuk jenama pakaian sekolah Skoolooks, serta jenama kosmetik Siero Cosmetic.

Pada 4 Disember, Cre.ker Entertainment mengesahkan bahawa The Boyz menandatangani kontrak dengan syarikat Sony Music untuk aktiviti promosi mereka di Jepun.

### 2017–2018: Debut dengan ''The First'', ''The Start'', ''The Sphere'' dan ''The Only''
Pada 6 Disember, The Boyz secara rasmi muncul pertama kali melalui perilisan album mini pertama mereka, *[[The First (EP)|The First]]* dengan single utama "Boy". Dari 12 Februari hingga 15 Mac, rancangan realiti kedua mereka *The 100* ditayangkan di V Live. Hasil daripada rancangan ini, mereka mengadakan konsert mini dalam talian pada 23 Mac. Sangyeon muncul sebagai ahli pertamanya dalam program "We are the One" yang disiarkan dari 26 Februari sehingga dibatalkan pada 26 Mac. The Boyz telah dijemput untuk melakukan persembahan di 12th Asian Film Awards pada 17 Mac di Makau, persembahan luar negara pertama mereka.

Kumpulan ini mengeluarkan album mini kedua mereka *The Start* dan single utama mereka "Giddy Up" pada 3 April 2018. Disebabkan masalah kesihatan, Hwall tidak dapat mempromosikan bersama kumpulan dan kemudiannya terpaksa menghentikan semua aktiviti selama tiga bulan.

Dua belas orang ahli, dengan Hwall kembali dari hiatusnya, mengeluarkan single digital istimewa bertajuk "Keeper" pada 12 Julai, yang dihasilkan oleh Park Kyung Block B. Pada 24 Julai, mereka pertama kali telah memenenangi anugerah "Rookie Award" semasa the Korea Brand Awards.

Pada 30 Ogos, Kumpulan ini sekali lagi telah memenangi "Rookie Award" di Soribada Best K-Music Awards. Pada 5 September, mereka membuat comeback pertama mereka dalam tempoh 5 bulan dengan single *The Sphere* dan dengan lagu "Right Here".

Kumpulan ini mengeluarkan album mini ketiga *The Only* dengan single utama "No Air" pada 29 November 2018.

Pada 1 Disember, kumpulan ini memenangi "Best New Male Artist Award" di 2018 Melon Music Awards.

### 2019: ''Bloom Bloom'', ''Dreamlike'', Hwall meninggalkan kumpulan dan debut Jepun dengan ''Tattoo''

Kumpulan ini mengeluarkan album single kedua mereka *Bloom Bloom* dengan single utama dengan nama yang sama pada 29 April 2019.

Pada 7 Mei, The Boyz menerima kemenangan rancangan muzik pertama mereka di SBS MTV *[[The Show (siri TV Korea Selatan)|The Show]]*.

Kumpulan ini mengeluarkan album mini keempat mereka *Dreamlike* dengan single utama "D.D.D" pada 19 Ogos 2019.

Pada 23 Oktober, Hwall secara rasmi meninggalkan kumpulan ini kerana masalah kesihatan dan meneruskan kerjaya solo dan lakonan selepas itu.

Pada 6 November, The Boyz secara rasminya melakukan debut di Jepun dengan mengeluarkan album mini pertama Jepun mereka *Tattoo* dan single utama dengan nama yang sama.

Pada 6 Disember, kumpulan ini mengeluarkan single digital istimewa bertajuk "White (화이트)" untuk memperingati ulang tahun kedua mereka. Antara 11 dan 20 Disember, kumpulan ini mengadakan jelajah di Berlin, Paris, London dan Amsterdam sebagai sebahagian daripada lawatan Eropah mereka yang bertajuk *Dreamlike*.

### 2020: ''Reveal'', ''Road to Kingdom'' dan ''Chase''
Pada 10 Februari 2020, kumpulan ini mengeluarkan album studio pertama mereka *Reveal* dengan single utama dengan nama yang sama.

Pada 20 Mac, diumumkan bahawa kumpulan ini akan menyertai pertandingan televisyen realiti Mnet *Road to Kingdom*. Pada 12 Jun, mereka mengeluarkan lagu baru mereka "Checkmate" untuk episod terakhir. Kumpulan ini akhirnya mendapat tempat yang pertama sekaligus memenangi pertunjukkan ini dan akan layak pertanding dalam program Mnet yang akan datang *Kingdom: Legendary War*.

Pada 21 September, kumpulan ini mengeluarkan album mini kelima mereka *Chase* dan single utama "The Stealer". 

Pada 7 Disember, kumpulan ini mengeluarkan single digital istimewa bertajuk "Christmassy!", untuk memperingati ulang tahun ketiga mereka dengan promosi 'The Azit: 永華'.

### 2021: ''Breaking Dawn'', ''Kingdom: Legendary War'', ''Thrill-ing'' dan ''Maverick''
Pada 12 Januari, diumumkan bahawa kumpulan ini akan mengeluarkan album studio Jepun pertama mereka *Breaking Dawn* pada 17 Mac.

The Boyz mengambil bahagian dalam *Kingdom: Legendary War*, bermula dari bulan April 2021, di mana kumpulan ini mendapat tempat kedua.

Pada 11 Julai, kumpulan ini mengeluarkan single promosi "Drink It" melalui Universe Music untuk aplikasi mudah alih, Universe.

Pada 9 Ogos, kumpulan ini mengeluarkan album mini keenam mereka *Thrill-ing* dengan single utama "Thrill Ride". Pada 20 Ogos, mereka memenangi trofi program muzik "penyiaran awam" pertama mereka di KBS *[[Music Bank (rancangan TV)|Music Bank]]*. Album mini itu terjual 523,630 salinan pada minggu pertama keluarannya di Carta Hanteo dan menjadikannya jualan minggu pertama kelapan tertinggi dalam mana-mana kumpulan lelaki dalam Carta Hanteo.

Pada 17 September, Kakao Entertainment mengumumkan syarikat The Boyz, Cre.ker Entertainment dan PlayM Entertainment akan bergabung untuk melancarkan label bersepadu baharu.

Pada 2 Oktober, The Boyz memenangi "Artist of the Year" pada 2021 The Fact Music Awards.

Pada 1 November, kumpulan ini mengeluarkan album single ketiga mereka *Maverick* dengan single utama dengan nama yang sama. Album single itu terdiri daripada tiga buah lagu termasuk single utama *[[Hip-hop]]* "Maverick".

Pada 6 Disember, kumpulan ini mengeluarkan single digital istimewa bertajuk "Candles" untuk memperingati ulang tahun keempat mereka.

### 2022–kini: ''Be Aware'', ''Be Awake'', ''Phantasy'' dan meninggalkan IST dan agensi baharu One Hundred
Pada 27 Mei, kumpulan ini mengeluarkan album mini Jepun kedua mereka *She's The Boss*, keluaran pertama di bawah label baharu mereka, Universal Music IST. Pada 17 Jun 2022, kumpulan ini mengeluarkan single promosi kedua mereka "Sweet" melalui Universe. Pada 16 Ogos 2022, kumpulan ini akan mengeluarkan album mini ketujuh mereka *Be Aware*. Pada 30 Ogos 2022, telah diumumkan bahawa Sunwoo akan menggantung aktiviti kerana masalah kesihatan.

Pada 20 Februari 2023, kumpulan ini akan mengeluarkan album mini kelapan mereka *Be Awake*. Album mini itu terdiri daripada enam buah lagu dengan single utama "Roar" yang digambarkan sebagai lagu tarian R&B Pop. Pada 25 Julai 2022, kumpulan ini mengumumkan pengeluaran album studio Korea kedua mereka, Phantasy, yang akan dibahagikan kepada tiga bahagian, dengan bahagian pertama, *[Phantasy] Pt.1 Christmas In August* dikeluarkan pada 7 Ogos. Pada 25 Oktober 2023, kumpulan itu mengumumkan pengeluaran album bahagian kedua *[Phantasy] Pt.2 Sixth Sense* yang dikeluarkan pada 20 November. 
Bahagian ketiga *[Phantasy] Pt.3 Love Letter* telah dikeluarkan pada 18 Mac 2024. Single utama bahagian itu ialah "Nectar", yang digambarkan sebagai 'beremosi tetapi penuh harapan'.

Menurut label One Hundred pada 15 November 2024, semua ahli The Boyz akan menandatangani dengan mereka selepas kontrak mereka dengan IST berakhir pada 5 Disember.

## Ahli

### Bekas Ahli

### Garis masa

## Diskografi

### Album Studio

### Album runut bunyi

### Album mini

### Album single

### Single

### Keluaran lain

### Lagu carta lain

## Filemografi
### Rancangan realiti

## Videografi
### Video muzik

## Nota

## Rujukan

## Pautan luar

* Laman sesawang rasmi:
;* Korea 
;* Jepun
* Laman sosial: FacebookTwitterInstagramWeibo
* Saluran rasmi: YouTubeWeverseCafe DaumTikTok
* Laman muzik: SpotifyiTunes/Apple Music